Ludovico Ariosto
Store norske leksikon,Språk og litteratur,Litteratur i verden,Europa,Italias litteratur,Italias litteratur på 1500-tallet
Ludovico Ariosto var en italiensk renessanseforfatter, hovedsakelig kjent for sitt episke dikt Orlando Furioso fra 1516.
Ludovico Ariosto var tilknyttet hoffet til hertugsfamilien Este i Ferrara. Gjennom sitt liv arbeidet han for hoffet som sekretær, teatermann, diplomatisk utsending og guvernør. Hans litterære verk innebar komedier, satirer og lyriske dikt, men hans berømmelse skyldes hovedsakelig hovedverket Orlando Furioso (norsk: Den rasende Roland). Riddereposet ble tildelt kardinal Ippolito d’Este.Ludovico Ariosto ble født i 1474, og var eldst av ti søsken. Hans far, Niccolò Ariosto, arbeidet som kaptein under familien Este i Ferrara, noe sønnen Ludovico også kom til å gjøre i voksen alder. I 1489 begynte Ludovico å studere ved det juridiske fakultet i Ferrara, hvor han forble i fem år, til tross for manglende interesse for faget og et ønske om å bli forfatter. I 1500 døde faren Niccolò, og Ludovico fikk ansvar for sine ni søsken. Dette førte til økonomiske vansker.Noen år senere startet derfor Ariosto i arbeid på Ferraras hoff under kardinal Ippolito d’Este hvor han forble til 1517. Arbeidsoppgavene var varierte, og innebar blant annet diplomat- og sekretærarbeid. Gjennom hoffet ble Ariosto inkludert i Ferraras sosiale, politiske og kulturelle sirkler, og kom i bekjentskap med andre forfattere og kunstnere.I 1516 utgav han den første utgaven av hovedverket Orlando Furioso. Verket ble ikke en umiddelbar suksess, men solgte rundt 1200 eksemplarer i løpet av de neste årene. Diktet ble mer populært med tid, og ville omsider bli en bestselger. Ariosto reviderte verket frem til sin død i 1533. Den siste utgaven av ble utgitt i 1532, og inneholdt 46 cantoer, fire mer enn den første utgaven hadde gjort. Les mer i Store norske leksikon Italias litteratur Den rasende Roland epos heltedikt Litteratur Brand, Charles Peter. The Writings of Italy: Ludovico Ariosto. Edinburgh: Edinburgh University Press, 1974. McNulty, Robert. Luovico Ariosto’s Orlando Furioso. London: Clarendon Press, 1972. Newman, John Kevin. The Classical Epic Tradition. Madison: University of Wisconsin Press, 1986.